1. Gamybos būdas ilgai veikiančios parenterinės farmacinės kompozicijos, apimančios glatiramero acetatą ir farmaciniu požiūriu priimtiną biologiškai skaidų nešiklį, parinktą iš grupės, susidedančios iš poli(D,L-laktido) (PLA) ir poli(D,L-laktido-ko-glikolido) (PLGA); būdas, apimantis šiuos etapus:

(i) koncentruoto glatiramero acetato tirpalo dispergavimas tirpale, susidedančiame iš farmaciniu požiūriu priimtino biologiškai skaidaus nešiklio su vandeniu nesimaišančiame lakiajame organiniame tirpiklyje, tokiu būdu gaunant vandens aliejuje emulsiją,

(ii) minėtos vandens aliejuje emulsijos dispergavimas ištisinėje išorinėje vandens fazėje, kurioje yra paviršinio aktyvumo medžiaga tam, kad susidarytų dvigubos vandens aliejuje emulsijos lašeliai;

(iii) minėto organinio tirpiklio išgarinimas, tokiu būdu gaunant kietas mikrodaleles,

(iv) minėtų mikrodalelių surinkimas filtruojant arba centrifuguojant.

2. Būdas pagal 1 punktą, papildomai apimantis etapą

(v) minėtų surinktų mikrodalelių plovimą išgrynintu vandeniu.

3. Būdas pagal 1 arba 2 punktą, dar apimantis etapą

(vi) minėtų surinktų mikrodalelių liofilizavimą.

4. Būdas pagal 3 punktą, dar apimantis etapą

(vii) minėtų liofilizuotų mikrodalelių atskiedimą.

5. Būdas pagal 1 - 4 punktus, kur farmaciniu požiūriu priimtinas biologiškai skaidomas nešiklis yra PLGA.

6. Būdas pagal 1 - 5 punktus, kur paviršinio aktyvumo medžiaga yra parinkta iš grupės, susidedančios iš polivinilo alkoholio (PVA), polisorbato, polietileno oksido - polipropileno oksido blokų kopolimerų ir celiuliozės esterių.

7. Būdas pagal 1 - 6 punktus, kur minėtų mikrodalelių liofilizavimas vyksta esant krioprotektoriui, pageidautina manitoliui.

8. Ilgai veikianti parenterinė farmacinė kompozicija, apimanti glatiramero acetatą ir farmaciniu požiūriu priimtiną biologiškai skaidų nešiklį, parinktą iš grupės, susidedančios iš poli(D,L-laktido) (PLA) ir poli(D,L-laktido-ko-glikolido) (PLGA), gaunama būdu pagal bet kurį iš 1 - 7 punktų.

9. Farmacinė kompozicija pagal 8 punktą, kur farmaciniu požiūriu priimtinas biologiškai skaidus nešiklis yra PLGA.

10. Farmacinė kompozicija pagal 8 arba 9 punktą, kur glatiramero acetatas apima L-alaniną, L-glutamo rūgštį, L-liziną ir L-tiroziną moliniais santykiais: 0,14 glutamo rūgšties, 0,43 alanino, 0,10 tirozino ir 0,33 lizino.

11. Farmacinė kompozicija pagal 8 - 10 punktus, kuri yra depo formos, tinkamos implantuoti į mediciniškai priimtiną vietą subjektui, kuriam to reikia, ir (arba) kuri yra tinkama dozavimo režimui nuo vieno karto per 2 savaites iki vieno karto per mėnesį.

12. Farmacinė kompozicija pagal 8 - 11 punktus, skirta naudoti išsėtinės sklerozės gydymui.

13. Farmacinė kompozicija, skirta naudoti išsėtinės sklerozės gydymui pagal 12 punktą, kur kompozicija užtikrina tokį patį arba didesnį terapinį veiksmingumą, kaip komerciškai prieinamos kasdieninės injekcinės glatiramero acetato dozavimo formos, su mažesniu šalutinių poveikių dažniu ir (arba) sunkumu vietiniu ir (arba) sisteminiu lygmeniu; ir kur kompozicija dar užtikrina prailgintą glatiramero atpalaidavimą arba prailgintą veikimą subjekte, lyginant su iš esmės panašia glatiramero acetato greito atpalaidavimo vaisto formos doze.

14. Farmacinė kompozicija, skirta naudoti išsėtinės sklerozės gydymui pagal 12 arba 13 punktą, kur glatiramero acetatas yra įvedamas derinyje su bent vienu kitokiu aktyviu agentu.